Kivenhakkaajat
Noustessa päivän
 Äänisen ylle
 kuuluu kilke ja työ.
 Iskut jo hakkaajain
 graniitin pintaan lyö.

 Mitäpä uurtaa
 talttanne terät
 Karjalan graniittiin,
 päivät ja viikot kun
 iskette, lyötte niin?

 Iskemme, lyömme
 Karjalan kiveen,
 lujahan, kestävään
 piirtehet suurimmat –
 valtamme merkin tään.

 Iskemme, lyömme
 voittomme laulun
 valtavan säveleen,
 ihmisen uuden tien
 kivehen harmaaseen.

 Uurasta työtä,
 uupumatonta, –
 iskunsa luovat niin
 piirtehet Leninin
 Karjalan graniittiin.

1932

Eemeli Parras